Verslag oor grondhervorming dan bekend | Maroela Media
Verslag oor grondhervorming dan bekend
Die verslag oor grondhervorming en landbou wat die presidensiële adviespaneel vroeër aan pres. Cyril Ramaphosa oorhandig het, word Sondag ook aan die publiek bekendgemaak.
Die paneel is in September verlede jaar aangestel om die interministeriële komitee oor grondhervorming, waarvan adj.pres. David Mabuza die voorsitter is, te adviseer oor 'n wye verskeidenheid beleidsake soos restitusie, herverdeling, verblyfreg en landbousteun.
Dit moes maniere hersien, navors en steun sodat die regering 'n regverdige en gelyke grondhervormingsproses kan implementeer om historiese ongeregtighede reg te stel, landbouproduksie te verbeter, ekonomiese groei te versnel en voedselsekerheid te verseker.
Die paneel moes ook 'n uiteensetting gee oor grondbeleid gesien in die lig van voortslepende ongelykheid, onbevredigende grond- en landbouhervorming, asook ongelyke stedelike grondontwikkeling.
Die paneel het uit verskeie kenners in die landboubedryf bestaan.
Minister in die presidensie, Jackson Mthembu. (Foto: GCIS)
Jackson Mthembu, minister in die presidensie, het Donderdag gesê alle ministers, deur hulle onderskeie departemente, moet die verslag – met sy aanbevelings – bestudeer en binne twee daaroor terugvoer gee.
Die minister van landbou, Thoko Didiza, sal die verslag Sondag tydens 'n mediakonferensie bekend maak.
grondhervorming Jackson Mthembu landbou Thoko Didiza
'Skrap e-tol, stel spesiale heffing in'
10 lede van 2 gesinne sterf in huisbrande
Lesersbrief: Die vangs van die "Karoo-leeu"
Net die Vader kan in hierdie aanslag intree teen absolute denklose geleentheid vir vergrype en verwoesting. TOTAAL ontneem van logika en jaag die ongeskoolde massas aan om te demand en vat.
Verwag nie 'n gebalanseerde verslag nie.
Dit gaan n een rigting verslag wees wat net die meerderheid gaan bevoordeel . Die wat grond besit maak maar reg vir die besetters , want hulle is oppad .